Diari Oficial de la Generalitat Valenciana


Sumari del DOGV 4165, del 10-01-2002 (2002/35)

Concurs. Servei de recollida i transport de residus sòlids urbans del terme municipal de Morella.
-------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/35


Data del document
:   19-12-2001

Organisme emissor
:   Ajuntament de Morella

Tipus de document
:   Concurs

Descriptors 

:   * Morella
    * licitació
    * contracte de serveis
    * eliminació de residus

Concurs. Servei de recollida i transport de residus sòlids urbans del terme municipal de Morella. [2002/F35]
  
1. Òrgan de contractació: el Ple de l'ajuntament.
  
2. Modalitat d'adjudicació: expedient ordinari per procediment obert mitjançant la forma de concurs.
  
Per acord del Ple de l'ajuntament del dia 28 de novembre de 2001, ha sigut aprovat el plec de clàusules administratives particulars, i s'exposa al públic per un termini de vuit dies comptats a partir del següent al de la inserció d'aquest anunci en l'últim diari oficial perquè es puguen presentar les reclamacions.
  
Al mateix temps s'anuncia concurs públic, si bé la licitació s'ajornarà, quan es crega necessari, en el supòsit que es formulen reclamacions contra el plec de clàusules particulars.
  
3. Contingut del contracte objecte de licitació: es tracta de la contractació del servei de recollida i transport de residus sòlids urbans d'aquest terme municipal, d'acord amb el plec de clàusules administratives.
  
4. Tipus de licitació: el preu de licitació serà de noranta-sis mil set-centes seixanta-dos amb noranta cinc euros (96.762,95 euros), setze milions cent mil pessetes (90.084.955 pessetes), a la baixa.
  
5. Lloc d'execució: terme municipal de Morella.
  
6. Termini d'execució: un any.
  
7. Nom i adreça on s'hauran d'enviar les ofertes: Secretaria de l'ajuntament, carrer de Segura Barreda, número 28, municipi de Morella, CP 12462.
  
8. Data límit de recepció de les ofertes: el dia en que es compleixen 15 dies comptats des del següent al de la data de la publicació de l'anunci a l'últim diari oficial.
  
9. L'obertura de les ofertes: tindrà lloc al saló d'actes de l'ajuntament a les 12.00 hores del cinqué dia hàbil a comptar des de la finalització del termini de presentació de les proposicions, en acte públic.
  
Quan les proposicions s'envien per correu, el licitador haurà de justificar la data i hora que va efectuar l'enviament i comunicar-ho a l'òrgan de contractació mitjançant fax o telegrama, dins la data i hora establerts com a termini de presentació. Sense la concurrència d'aquests requisits no serà admesa la proposició si és rebuda amb posterioritat al termini assenyalat en aquest anunci.
  
10. Garantia provisional i definitiva: els licitadors acreditaran la constitució a la caixa de la corporació, a disposició de l'ajuntament d'una garantia provisional de 500.000 pessetes, en la forma disposada en el plec de clàusules administratives.
  
L'adjudicatari està obligat a constituir una garantia definitiva per l'import del 4% del pressupost d'adjudicació, que haurà de establir-se a disposició de l'ajuntament en la forma prevista per a la garantia provisional.
  
11. Modalitats bàsiques de finançament i de pagament: per a sufragar els costos del servei, el contractista percebrà una retribució coincident amb el preu del remat.
  
12. Criteris de selecció i model que s'utilitzaran per a l'adjudicació del contracte: els criteris que han de servir de base per a l'adjudicació són els següents, allistats per ordre decreixent de la importància que se'ls atribueix:
  
- L'oferta més favorable econòmicament, valoració màxima 25 punts.
  
- Projecte d'explotació dels serveis, valoració màxima 20 punts.
  
- Millores al plec de prescripcions tècniques, valoració màxima 15 punts.
  
- Experiència i capacitat econòmica, valoració màxima 15 punts.
  
- Capacitat tècnica i rapidesa de resposta, valoració màxima 15 punts.
  
- Sistema de gestió de qualitat, valoració màxima 10 punts.
  
La màxima puntuació a obtenir serà de 100 punts.
  
13. Model que s'utilitzarà per a la adjudicació del contracte: la proposició es presentarà en la forma establerta en el plec de clàusules administratives, d'acord amb el següent
  
Model
  
El Sr./La Sra. ... amb DNI ..., amb plena disposició de la seua capacitat jurídica i d'obrar, en nom propi (o en representació de) ..., amb domicili a ..., carrer ... i telèfon ..., assabentat/ada del concurs convocat per a la contractació del servei consistent en la recollida y transport de residus sòlids urbans al terme municipal de Morella, declare:
  
1r. Que em compromet a la seua execució pel preu de ... pessetes/anuals (nombre i lletra) , ... euros/anuals (nombre i lletra), IVA inclòs.
  
2n. Que conec el plec de clàusules i restant documentació que ha de regir el present contracte, que expressament assumisc i acate en la seua totalitat.
  
3r. Que l'empresa que represente compleix tots el requisits i les obligacions exigits per la normativa vigent per a la seua obertura, instal·lació i funcionament.
  
- Memòria amb les variants, alternatives o millores que s'ofereixen, i amb termini d'execució més curt que l'establert, en aquest cas.
  
I els següents documents:
  
a) Document nacional d'identitat o fotocopia compulsada.
  
b) Escriptura de poder, convalidada i legalitzada; en aquest cas, si s'actuà en representació d'un altra persona.
  
c) Escriptura de constitució de la societat mercantil inscrita en el Registre Mercantil, i número d'identificació fiscal, quan concórrega una societat d'aquesta naturalesa.
  
d) Aquells que acrediten la classificació del contractista, o justifiquen els requisits de la seua solvència econòmica, financera i tècnica o professional.
  
e) Declaració responsable davant notari, autoritat judicial o administrativa de no estar sotmés a prohibicions de contractar, d'acord amb els articles 15 a 20 de la Llei de Contractes de les Administracions Públiques.
  
f) Resguard acreditatiu de la garantia provisional.
  
g) Les empreses estrangeres, presentaran despatx expedit per l'ambaixada d'Espanya al país respectiu, on es certifique que d'acord amb la seua legislació, té capacitat per a contractar i obligar-se, i declaració de sotmetre's a la jurisdicció dels jutjats i tribunals espanyols de qualsevol ordre, per a totes les incidències que de manera directa o indirecta pogueren sorgir del contracte, amb renúncia, en aquest cas, al fur jurisdiccional estranger que poguera correspondre-li.
  
Les persones físiques o jurídiques d'estats no pertanyents a la Comunitat Europea, a més d'acreditar la seua plena capacitat per a contractar i obligar-se d'acord amb la legislació del seu estat i la seua solvència econòmica i financera, tècnica o professional, hauran de justificar mitjançant informe de la respectiva representació diplomàtica espanyola, que s'adjuntarà a la documentació que es presente, que l'estat de procedència de l'empresa estrangera admet al mateix temps la participació d'empreses espanyoles en la contractació amb l'administració, en forma substancialment anàloga. I és necessari que aquestes empreses tinguin oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.
  
h) Aquells que acrediten estar al corrent del compliment de les obligacions tributàries i de seguretat social imposades per les disposicions vigents.
  
i) En el cas d'agrupació temporal d'empreses haurà de complir-se el que s'estableix en l'article 24 de la Llei de Contractes de les Administracions Públiques.